**Патриотик тәрбия**

**Батырлыклары онытылмасын**.

**Сугыш инде күптән бетте.Окоплар инде җир белән тигезләнделәр,аларны яшел чирәм каплап китте,фронт юллары урынында яңа шәһәрләр барлыкка килде,блиндажлар чәчәкләр белән капланды. Тик сугыш хатирәләре онытылмыйлар.Ветераннарның хәтерендә кабат-кабат яңаралар**.

Әлдермеш”Умырзая”балалар бакчасында Бөек Ватан сугышы ветераны Фәррахов Зәки абый белән очрашу булды.Балалар ветеран белән җылы әңгәмә кордылар,концерт номерлары белән чыгыш ясадылар.Зәки абый да үзенең бүгенге томышы,сугыш истәлекләре белән бик теләп уртаклашты.Балалар сугыш ветеранының һәр сүзен ,күкрәгендәге орден-медальләрен карый- карый ,йотлыгып тыңладылар. Әлеге очрашудан һәркем канәгать булды.

Шунысы кызганыч, ветераннар саны елдан-ел кими бара. Без Зәки абый Фәррахов кебек сугыш батырларын күреп калуыбыз, алар белән аралашуыбыз , бу лаеклы кешеләрдән үрнәк алуыбыз белән горурланабыз.Ветераннар якты дөньядан китсә дә,аларның батырлыклары мәңгелеккә безнең истә калачак.Һәм без бу кыйммәтле мирасны түкми-чәчми яшь буынга тапшырырга тиешбез.

 Айгөл Вәлиева

 “Умырзая”балала бакчасы тәрбиячесе,

 Әлдермеш авылы.